Міхаіл Фёдаравіч Макарачкін

Міхаіл Фёдаравіч Мака́рачкін (;  — ) — вучоны ў галіне грунтазнаўства і фундаментабудаўніцтва, доктар тэхнічных навук (1945), прафесар (1945), член-карэспандэнт Акадэміі будаўніцтва і архітэктуры СССР (1957), Акадэміі навук БССРМакарочкин Михаил Фёдорович // НП «Товарищество сибирских геотехников» .

 Біяграфія 
Нарадзіўся ў сяле Глубкі Навасільскага павета Тульскай губерні (зараз у Навасільскім раёне Арлоўскай вобласці Расіі). У 1908—1912 гадах працаваў настаўнікам. У 1915 годзе скончыў Тульскі настаўніцкі інстытут. У 1915—1917 гадах у Рускай імператарскай арміі, у 1920—1921 гадах — у Чырвонай Арміі.
Да 1922 года выкладаў матэматыку. У 1926 годзе скончыў Маскоўскі інстытут інжынераў шляхоў зносін. У 1926—1930 годзе займаў пасады ў сістэме Народнага камісарыята шляхоў зносін і адначасова ў 1927—1929 гадах вучыўся у вячэрнім Універсітэце марксізма-ленінізма. З 1930 года М. Ф. Макарачкін у Маскоўскім інстытуце інжынераў шляхоў зносін, дзе займаў пасады ад асістэнта да прафесара і адначасова ў 1936—1937 гадах намесніка дэкана, у 1937—1947 гадах — дэкана факультэта. У 1947—1950 гадах адбываў пакаранне ў выпраўленча-працоўным лагеры (быў рэабілітаваны ў 1955 годзе). У 1951—1953 гадах — выкладчык матэматыкі ў 11-й сярэдняй школы ў Магілёве.

З ліпеня 1953 года М. Ф. Макарачкін у Беларускім політэхнічным інстытуце на пасадзе прафесара, з верасня 1953 года — загадчыка кафедры асноў і фундаментаў.

Памёр 5 жніўня 1963 года. Пахаваны на Усходніх (Маскоўскіх) могілках у Мінску.

 Навуковая дзейнасць 
Аўтар навуковых прац па грунтазнаўству, праектаванню і будаўніцтву фундаментаў з выкарыстаннем мясцовых матэрыялаў. Займаўся экспертызай будаўнічых аб’ектаў на тэрыторыі БССР.

Сярод апублікаванага:
 Макарочкин М. Ф., Соболевский Ю. А. Фундаменты под машины. — Минск: Госиздат БССР, Ред. науч.-техн. лит., 1958. — 114 с.: черт.
 Состав и строительные свойства лессовидных грунтов БССР / М. Ф. Макарочкин, В. Н. Шарай, Н. И. Ловыгин. — Минск: Госиздат БССР. Ред. науч.-техн. лит., 1959. — 124 с.: ил., карт.
 Макарочкин М. Ф., Морозова Л. К. Учебное пособие к лабораторным работам по механике грунтов: Для студентов заоч. обучения по специальностям «Пром. и гражданское строительство» и «Гидротехн. строительство» / М-во высш., сред., спец. и проф. образования Белорус. ССР. Белорус. политехн. ин-т им. И. В. Сталина. — Мн.: Б. и., 1961. — 58 с., 4 л. граф.: черт.

 Узнагароды 
 Медаль «За доблесную працу ў Вялікай Айчыннай вайне 1941—1945 гг.»
 Медаль «За абарону Масквы»
 Медаль «За працоўную адзнаку»
 Знак «Ганароваму чыгуначніку»
 Знак «Ударніку сталінскага прызыву»
 Знак «Выдатны будаўнік»
 Урадавая падзяка за ўдзел у будаўніцтве метро.

 Літаратура 


 Спасылкі 
 Макарочкин Михаил Фёдорович // НП «Товарищество сибирских геотехников» 


Катэгорыя:Нарадзіліся ў Арлоўскай вобласці
Катэгорыя:Вучоныя СССР
Катэгорыя:Матэрыялазнаўцы
Катэгорыя:Выкладчыкі БНТУ
Катэгорыя:Дэканы
Катэгорыя:Ганаровыя чыгуначнікі